Venezuela

'U Venezuela (nome ufficiale jndr'ô spagnole: República Bolivariana de Venezuela) jè 'na repubbleche federale e democrateche acchiate jndr'ô nord de ll'America meridionale. Ha state 'u prime State latinoamericane cca s'ète emangipate d'a Corone spagnole e ha proclamate 'a proprije 'ndependenze 'u 5 luglie 1811. Ha pe' capitale Caracas. 'U Paise, ôsce strutturate jndre 23 Statère e 'nu destritte federale (ôsce die definite Distrito Capital), jè delimitate a nord da 'u Mar de le Caraibe (cca a soje vôte combrenne 'a frondiere marittime cu 'a Repubbleche Dominicane, Aruba, Andille Olannese, Portorico, Isole Vergine, Martiniche, Guadalupe e Trinidad e Tobago), a est confine cu 'a Guyana, a sud e a sud-est cu 'u Brasile, a ovest e a e sud-ovest cu 'a Colombie. 'U Venezuela se spànne sus a 'na grannèzze terrestre totale de 916.445 km², combrensive d'a vanne continendale, de ll'isole de Margarita e de lle Dependenze federale venezuelane. 'U punde cchiù settendrionale d'u soje territorie jè rappresendate da ll'isole de Aves. 'U Paise esercite 'a sovranetate sus a 860.000 km² de grannèzze marine d'abbasce ad 'u cungette de Zone Economeche Esclusive. 'U Venezuela tène pure 'na storeche condroversie territoriale cu 'a Guyana sus a 'na grannèzze de cirche 159.500 chilometre quadrate combrese jndr'à Guayana Esequiba acchiate longhe 'u confine oriendale, designate cumme Zona en Reclamación. Ordinamènde d'ô state 'U Venezuela jè 'na repubbleche presidenziale, 'u Presidende, cape d'ô state e cape d'u guverne, jè elette ccu 'na eleziune derette e rumane 'ngareche pe' sèje anne. Nnande ad 'u referendum d'u febbrare 2009 e d'u conzeguende emendamenne appurtate ad 'a Costituziune Bolivariane d'u Venezuela, tène 'a possibiletate ccu se represende pe' 'nu numere indefinite de mannate. 'U presidende nnùmene 'u vice-presidende e stabbelisce dimenziune e combosiziune d'u guverne. N'ase a ll'art 72 d'a costituziune bolivariane emendate jndr'ô 1999 le titolare de totte le prengepále magistrature elettive (combrese quèdde d'u Presidende d'a Repubbleche), pòtene ccu esse soggette a referendum populare revocatorije 'na vôte combiute 'a metate d'u lòre mannate. 'U Parlamènde jè costituite da 'na sule camere ditte Assemblee Naziunale (Asamblea Nacional) comboste da 167 deputate, ttré segge sonde reservate a lle rappresendate de lle popolazzioni native. Le deputate rumànene 'ngareche pe' 5 anne e pòtene ccu esse elette n'otra vôte pe' otre dò mannate. Suddivisiune storeche e amministrative Da 'nu punde de viste amministrative 'u Venezuela jè scucchiáte jndre 23 statère federate, cchiù 'u Destritte d'a capitale (Distrito Capital) e le 11 dependenze federale (Dependencias Federales) costituite da 'nu 'nzieme de isole e piccele isole acchiate ad 'u larije d'a coste caraibeche venezuelane ca non ge sonde cchù o mène jàvitate. Le isole aggruppate jndr'à lle dependenze sonde 72. Le statère, a llòre vôte, sonde scucchiáte jndre comune (municipios) e jndr'ô case d'u destritte d'a capitale e de lle dependenze federale jndre departimènde (departamentos). Le comune jndr'ô Venezuela rappresendane 'nrealtate de lle endità territoriale ca se iacchiene mmiènze 'mbrà lle provinge e le comune tagliáne o spagnole e se pòtene, sutte quacche aspette, combrondà a lle arrondissements frangise. Sonde 'nfatte sule 335 ripartiti jndre 'na forme diseguale 'mbrà lle Statère. 'U Táchira, ca tène 'na grannèzze de 11.100 km² e 1.155.000 crestiáne cirhe (stime 2006) se artichele jndre 29 municipios, 'nvece 'u Lara, cu 'na grannèzze territoriale e 'na popolazzione assaje cchiù granne (19.800 km² e 1.760.000 crestiáne cirche, sembre seconne le stime d'u 2006) ne tène sule 10. Le municipios se scucchiáne n'otra vôte jndre parrocchie (parroquias) le quale non ge coincidene sembre ccu 'nu uneche nuclee urbane prengepále ed 'u proprije territorie de pertinenze. Le cetate cchiù populose e spannùte sonde 'nfatte scucchiáte generalmènde 'mbrà cchiù parroquias, mendre spesse 'na sule parroquia pòte condenè assaje luèche javitàte. Ôsce a die (2007) le statère, ccu le superfice e le popolazzioni relative (stime d'u 2007) sonde: Revennecaziune territoriale Cumme s'ète già avute mode de accennà, 'u Venezuela tène 'na storeche condroversie territoriale ccu 'a Guyana ca arreguarde 'na superficie de cirche 159.500 chilometre quadrate facènde parte d'a Guayana Esequiba acchiate longhe 'u confine oriendale d'u Paise e ufficialmente innecate, pure jndrà cartografije, cumme Zona en reclamación. Cetate prengepále (aree metropolitane) Note 'Ndruche pure Mundagne Jume Muvemènde Quinde Repubblehe Alternative Bolivariane pe' le Americhe Italo-venezuelane es:Anexo:Gobernantes de la Provincia de Venezuela Guvernature d'a Provinge d'u Venezuela Otre pruggette Uicchimedie Commons tène files multimediale sus Venezuela Artichele sus Wikinotizie: Bolivie e Venezuela espellone le ambasciatore statunitense Collegaminde fore a Uicchipèdie 'U teste (jndr'ô tagliáne) d'a Costituziune d'u Venezuela (ES) Site ufficiale de ll'Instituto Nacional de Estadística (ES) Gobierno en Línea - Site ufficiale d'u Guverne Venezuelane Schede d'u Venezuela da 'u site Viaggiare Secure - Site curate da 'u Ministere de lle Estere e da ll'ACI (EN) Venezuela Banknotes - Bangonote d'u Venezuela (ES) Venezuela en fotografías - Immaggene da 'u Venezuela Bambini in Gioco - Recerche fotografeche sus a lle "niños de calle", le uagnùne de strade d'u Venezuela (ES) Embajada de Venezuela en Italia Site ufficiale de ll´ambasciate d'u Venezuela jndr'à Itaglie